**MTÜ Eesti Mootorrattaspordi Föderatsiooni (EMF) Üldkoosoleku protokoll**

**Toimumise aeg:** 27.11.2023

**Koosoleku algus:** 18:00

**Registreerimine toimus:** 17:20 – 17:50

**Toimumise koht:** Tallink Spa ja Konverents hotell, Sadama 11 a, 10111 Tallinn, Eesti

**PÄEVAKORD:**

1. EMF nõukogu liikmete valimine;
2. EMF juhatuse poolne ülevaade 2023.a. tegevustest ja eelarvelisest seisust;
3. Vaba mikrofon: küsimused ja ettepanekud.

EMF Üldkoosoleku avas EMF nõukogu liige Toomas Triisa, kes selgitas koosoleku läbiviimise protseduuri ja EMF toimimist liikmesklubid - nõukogu – juhatus – büroo.

Registreerimisel tuvastati, et EMF 86 liikmesklubist, kellel ei ole föderatsiooni ees võlgnevusi on Üldkoosolekul esindatud 42 liikmesklubi (koos volitustega), seega on koos vajalik kvoorum.

T. Triisa tegi seejärel ettepaneku valida Üldkoosoleku juhatajaks Martin Arumäe ja protokollijaks Tõnu Seil.

**Otsus:** ettepanekuga olid nõus kõik üldkoosolekul osalenud liikmesklubid

**Üldkogu juhataja:** Martin Arumäe

**Üldkogu protokollija:** Tõnu Seil

T. Triisa tegi ettepaneku valida ka häältelugemiskomisjon: Kertu-Liis Mumme, Raido Nei ja Henri Haramaa.

**Otsus:** valida häältelugemiskomisjon: Kertu-Liis Mumme, Raido Nei ja Henri Haramaa

Üldkoosolekut juhatas edasi Martin Arumäe ja kinkis EMF-i poolt lahkuvatele nõukogu liikmetele Toomas Triisale ja Mihkel Osulale EOK raamatud.

**Päevakorrapunkt 1. EMF nõukogu liikmete valimine**

M. Arumäe selgitas, et EMF nõukogu liikmete kandidaate said liikmesklubid esitada 20. novembriks 2023.a. EMF-le laekus klubide poolt üheksa kandidaadi sooviavaldust:

1. Marken Murumaa

2. Anti Kala

3. Kert Pääbo

4. Argo Ristlaan

5. Martin Luts

6. Jorma Arukase

7. Mattias Vahter

8. Raul Koov

9. Kristjan Siilak

M. Arumäe andis võimaluse kohalolnud liikmetele enda tutvustuseks, mida kandidaadid kasutasid. Liikmesklubid esitasid kandidaatidele küsimusi, millele nad vastasid.

Üldkoosolekul viidi läbi nõukogu liikmete salajased valimised. M. Arumäe selgitas, et EMF Põhikirja järgi on Valimisel otsustavaks Üldkoosolekul ülesseatud kandidaatidele antud suurem häältearv eeldusel, et kandidaadi poolt hääletab üle poole Üldkoosolekul osalenud Föderatsiooni liikmete esindajatest.

Esimeses sedelitega hääletusvoorus osutusid valituks järgmised isikud:

1. Anti Kala
2. Kert Pääbo
3. Raul Koov

Seejärel viidi läbi teine sedelitega hääletusvoor ja Üldkoosolek valis EMF nõukogusse järgmised isikud:

1. Jorma Arukase
2. Marken Murumaa

Esimese ja teise vooru hääled luges üle ja kontrollis häältelugemiskomisjon.

**Otsus:** Üldkoosolek valis EMF uuteks nõukogu liikmeteks algusega 1. jaanaur 2024 neljaks aastaks Anti Kala, Kert Pääbo, Raul Koov, Jorma Arukase ja Marken Murumaa.

**Päevakorrapunkt 2. EMF juhatuse poolne ülevaade 2023.a. tegevustest ja eelarvelisest seisust**

M. Arumäe andis Üldkoosolekule EMF juhatuse poolse ülevaate föderatsiooni 2023.a. tegevustest ja eelarvelisest seisust. Tutvustati EMF uusi hindasid ja üldkogu tegi nende osas ettepanekuid. M. Arumäe tutvustas ja põhjendas ka liikmemaksude tõusu vajadust ning seoses EMF finantsilise olukorraga, saadetakse liikmemaksu arved välja varem, kuid maksta saab ka 2024 aastal. EMF juhatuse ülevaade on slaididena leitav EMF kodulehelt.

**Päevakorrapunkt 3. Vaba mikrofon: küsimused ja ettepanekud**

Muude küsimuste all arutati Üldkoosolekul muid olulisi mootorrattasporti puudutavaid teemasid: litsentside teema, uue kodulehe loomine, e-bikede areng laste ja noorte seas, võistluskalendrid, hooaja lõpetamine jms.

EMF Üldkoosolek lõppes 21:00

Koosoleku juhataja Koosoleku protokollija

Martin Arumäe Tõnu Seil